EXCLUSIV Lista celor 469 de proiecte de asfaltare a ulițelor și drumurilor cu care Dăncilă vrea să cumpere susținerea la moțiune. Baronii Arsene, Zetea și Prioteasa, plus primari de mari orașe, primesc partea leului din cele 7,3 miliarde de lei

Comisia Națională de Prognoză a făcut publică lista celor 469 de proiecte aprobate pentru finanțare din Fondul de Dezvoltare și Investiții – instrumentul creat de Darius Vâlcov pentru alimentarea baronilor și primarilor PSD. Din lista proiectelor, majoritatea de modernizat ulițe și drumuri locale, se remarcă sumele uriașe alocate către trei consilii județene controlate de baroni PSD. Și Primăria București, condusă de Gabriela Firea (PSD), primește 104 milioane de lei, la fel ca o puzderie de sate din Teleorman și Olt – județe ”roșii”.

Suma totală a valorii celor 469 de proiecte este de 7,36 miliarde de lei.

În urmă cu o lună, guvernul și Comisia Națională de Prognoză au mai aprobat o tranșă de 116 proiecte, în valoare de circa 2,3 miliarde de lei.

Citește aici lista completă a celor 469 de proiecte

Cât primesc baronii PSD:

Consiliul Județean Neamț, condus de Ionel Arsene, primește 521,9 milioane de lei pentru ”Proiect integrat modernizare, consolidare și reabilitare drumuri și poduri județene, obiective ce asigură conectarea la rețeaua TEN-T județul Neamț”.

Consiliul Județean Maramureș, condus de baronul PSD Gabriel Zetea, primește 102 milioane de lei pentru ”Covoare asfaltice pe rețeaua de drumuri județene”

Consiliul Județean Dolj, condus de baronul PSD Ion Prioteasa, primește 62,4 milioane de lei pentru ”lucrări de întreținere pe DJ641, limită județ Olt-Albești (DN65F)”

Cât primesc primarii PSD de mari orașe:

București, condus de Gabriela Firea, primește 104 milioane de lei pentru proiectul ”Penetratie și racord Splaiul Independenței-Ciurel-Autostrada București- Pitești”

Buzău, condus de Constantin Toma, primește 150 milioane de lei pentru lucrări întreținere infrastructură de transport

Alexandria (Teleorman), condus de Victor Drăgușin, primește 44,6 milioane de lei, pentru lucrări de întreținere și reparații curente a infrastructurii rutiere și pietonale în municipiu

Snagov (Ilfov), condus de Marian Oancea (PSD), primește 172 de milioane de lei pentru extinderea rețelei de canalizare și mărire capacitate stație epurare și extindere rețea alimentare cu apă potabilă, foraje puțuri și mărirea capacității stației de tratare a apei

Context:

Confruntată cu o adevărată hemoragie de parlamentari PSD cu câteva zile înainte de votul la moțiunea de cenzură, premierul Viorica Dăncilă a anunțat săptămâna trecută că a aprobat proiecte de mică infrastructură trimise de primării în valoare de 6 miliarde de lei.

E vorba despre proiecte depuse pentru finanțare prin Fondul de Dezvoltare şi Investiţii (FDI), un instrument inventat de Vâlcov și care dublează practic Programul Național de Dezvoltare Locală (PNDL). Ambele programe sunt finanțate exclusiv de la bugetul de stat, stimulează fuga edililor de finanțările cu fonduri europene gratuite și sunt folosite tradițional de partidele de guvernământ pentru a-și răsplăti primarii.

G4Media.ro a scris în premieră în 20 septembrie că primele 116 proiecte acceptate la finanțare, având o valoare totală de peste 2,3 miliarde de lei, au mers într-o proporție covârșitoare (80%) spre primarii PSD.

Finanțarea proiectelor de dezvoltare se asigură sub formă de granturi, acordate din Fond, iar sursa de finanțare a Fondului o reprezintă împrumuturile în lei, acordate din disponibilitățile contului curent general al Trezoreriei Statului. Valoarea totală a împrumuturilor acordate Comisiei Naționale de Strategie și Prognoză pe un interval de 20 ani este de 10 miliarde de euro. Finanțarea va fi acordată pentru mici proiecte în domenii precum sănătatea, mica infrastructură, educația și cercetarea.

Cele mai mari proiecte aprobate la finanțare (Valoare / Localitate / Numele proiectului):

52.291.410 lei: Tutora- Iași: Înființare sistem canalizare în comuna Tutora

28.644.443: Clinceni – Ilfov: Modernizare străzi de interes local, faza 2

28.650.147: Cetățeni – Argeș: Sistem centralizat de canalizare și tratare ape reziduale

30.664.485: Bobicești – Olt: Modernizarea infrastructurii rutiere de interes local

42.254.565: Tia Mare – Olt: Modernizare drumuri de interes local

31.877.206: Gârcov – Olt: Modernizare drumuri locale

32.057.692: Urzica – Olt: Modernizare străzi de interes local

32.856.954: Cilieni – Olt: Modernizare străzi de interes local

34.546.454: Rast – Dolj: Modernizare străzi în satul Rastul Nou

27.198.542: Podul Iloaiei – Iași: Modernizare străzi

21.715.028: Butoiești – Mehedinți: Modernizare ulițe

52.893.575: Vama Buzăului – Brașov: Modernizare și reabiliate drumuri comunale și străzi

51.303.416: Strâmtura – Maramureș: Înființare, modernizare, extindere sisteme de alimentare cu apă potabilă

28.849.268: Micești – Argeș: Prima înființare a rețelei publice de apă uzată, inclusiv stație de epurare, în satele Micești și Purcăreni – optimizarea soluției tehnicoeconomice

27.653.659: Pleșoiu – Olt: Asfaltare drumuri comunale plus șanțuri la drumuri existente

27.897.555 Lăzăreni – Bihor: Înființare rețea de canalizare menajeră în localitatea Filea

46.580.577: Târgu Cărbunești – Gorj: Reabilitare drumuri comunale, locale și străzi în orașul Târgu Cărbunești

36.890.992: Chevereșul Mare – Timiș: Rețele de canalizare și stație de epurare

43.194.888: Șomcuta Mare – Maramureș: Modernizare străzi ( lucrări de artă, rigolă carosabilă )

89.399.875: Căpușu Mare – Cluj: Alimentare cu gaze naturale

55.357.532: Golăiești – Iași: Modernizare drumuri de interes local

44.387.059: Giroc – Timiș: Modernizare străzi

38.447.128: Babadag – Tulcea: Înființare rețea distribuție și alimentare gaze naturale

72.964.986: Celaru – Dolj: Extindere rețea de canalizare LOT I și LOT II, comuna Celaru

41.051.836: Seaca – Olt: Înființare rețea de apă și apă uzată, comuna Seaca

46.350.759: Brădești – Dolj: Modernizare drumuri de interes local în comună si continuarea lucrărilor de construire pod peste Valea Morii, sat Tatomirești

32.203.647: Malu Mare – Dolj: Modernizare infrastructură drumuri

33.912.614: Poiana Mare – Dolj: Modernizare drumuri de interes local

117.124.892: Poșta Câlnău – Buzău: Înființare sistem de canalizare menajeră și modernizare sistem alimentare cu apă

41.029.056: Filiași – Dolj: Modernizare drumuri, străzi și/sau căi de acces

41.801.169: Prundu – Giurgiu: Modernizare sistem rutier și elemnte de asigurare a scurgerii apelor pluviale pe drumuri de interes local

172.292.615: Snagov – Ilfov: Extindere rețea canalizare și mărire capacitate stație epurare și extindere rețea alimentare cu apă potabilă, foraje puțuri și mărirea capacității stației de tratare a apei

104.000.000: București: Penetratie și racord Splaiul Independenței-Ciurel-Autostrada București- Pitești

44.530.831: Sânmihaiu Român – Timiș: Modernizare străzi în comună

150.000.000: Municipiul Buzău: Lucrări întreținere infrastructură de transport

57.751.855: Polovragi – Gorj: Modernizare infrastructură de transport drumuri, străzi de interes local, alei pietonale și piste bicicliști

31.883.479: Ghitoda – Timiș: Extindere rețea de canalizare menajeră în comună

34.555.761: Dumbrăvița – Timiș: Amenajare străzi în comuna Dumbrăvița, lot 1 și lot 2

37.091.229: Oporelu – Olt: Modernizare infrastructură rutieră în comună

37.506.263: Ileana – Călărași: Lucrări de modenizare și asfaltare străzi și drumuri în comună

39.946.818: Podu Turcului – Bacău: Modernizare drumuri in comuna

39.522.994: Vâlcele – Călărași: Modernizare drumuri de interes local

47.695.192: Cuza Vodă – Călărași: Modernizare drumuri de interes local

39.077.781: Pietroșani – Teleorman: Modernizare drumuri de interes local

55.066.298: Săgeata – Buzău: Modernizare drumuri sătești

38.321.497: Suhaia – Teleorman; Modernizare străzi de interes local

44.685.165: Alexandria – Teleorman: Lucrări de întreținere și reparații curente a infrastructurii rutiere și pietonale în municipiu

65.723.706: Talpa – Teleorman: Modernizare drumuri comunale